ddrg/super_eurlex huggingface dataset:
6.

točka M.A.502. mijenja se kako slijedi: i. podtočka (a) zamjenjuje se sljedećim: „(a) održavanje komponenata koje nisu komponente iz točke 21.A.307 podtočke (b) podpodtočaka od 2. do 6. Priloga I. (dio 21.) ili, ovisno o slučaju, točke 21.L.A.193 podtočke (b) podpodtočaka od 2. do 6. Priloga I.b (dio 21. Laki zrakoplovi) Uredbi (EU) br. 748/2012 obavljaju organizacije za održavanje odobrene u skladu s poddijelom F ovog Priloga ili s Prilogom II. (dio 145.) ili Prilogom V.d (dio CAO), ovisno o slučaju.”; ii. podtočka (d) zamjenjuje se sljedećim: „(d) Održavanje komponenata iz točke 21.A.307 podtočke (b) podpodtočke 2. Priloga I. (dio 21.) ili točke 21L.A.193 podtočke (b) podpodtočke 2. Priloga I.b (dio 21. Laki zrakoplovi) Uredbi (EU) br. 748/2012, ako je komponenta ugrađena u zrakoplov ili privremeno izvađena kako bi joj se lakše pristupilo, obavlja organizacija za održavanje zrakoplova odobrena u skladu s poddijelom F ovog Priloga ili u skladu s Prilogom II. (dio 145.) ili u skladu s Prilogom V.d (dio CAO), ovisno o slučaju, osoblje koje izdaje potvrde iz točke M.A.801 podtočke (b) podpodtočke 1. ili pilot-vlasnik iz točke M.A.801 podtočke (b) podpodtočke 2. Za održavanje komponenti izvedeno u skladu s ovom točkom ne izdaje se EASA obrazac 1., nego ono podliježe zahtjevima u vezi s otpuštanjem zrakoplova u uporabu predviđenima točkom M.A.801.”; iii. dodaje se podtočka (e): „(e) Održavanje komponenata iz točke 21.A.307 podtočke (b) podpodtočaka od 3. do 6. Priloga I. (dio 21.) ili točke 21L.A.193 podtočke (b) podpodtočaka od 3. do 6. Priloga I.b (dio 21. Laki zrakoplovi) Uredbi (EU) br. 748/2012 obavlja organizacija iz podtočke (a) ili ga obavlja bilo koja osoba ili organizacija i otpuštaju se u uporabu uz ‚izjavu o izvedenom održavanju’ koju izdaje osoba ili organizacija koja je obavila održavanje. ‚Izjava o izvedenom održavanju’ mora sadržavati barem osnovne podatke o obavljenom održavanju, datum dovršetka održavanja i ime organizacije ili osobe koja je izdaje. Izjava se smatra dokumentacijom o održavanju koja je jednakovrijedna EASA Obrascu 1. za taj održavani sastavni dio.”;
17.

točka 6.6.1.1. zamjenjuje se sljedećim: „6.6.1.1. Kako bi se osiguralo da pošiljke na koje su bile primijenjene potrebne zaštitne kontrole budu zaštićene od neovlaštenog manipuliranja tijekom prijevoza, primjenjuju se svi sljedeći zahtjevi: (a) pošiljke mora zapakirati ili zapečatiti regulirani agent ili poznati pošiljatelj kako bi svaki pokušaj manipuliranja bio očigledan; ako to nije moguće, moraju se poduzeti druge mjere zaštite koje jamče nepovredivost pošiljke; (b) tovarni prostor u vozilu u kojem se prevoze pošiljke mora biti ili zaključan ili zapečaćen ili, ako se radi o vozilima sa stranicama od cerade, osiguran kablovima TIR kako bi svaki pokušaj manipuliranja bio očigledan, ili se tovarni prostor vozila s niskim dnom mora držati pod nadzorom; (c) prijevoznik koji je sklopio sporazum o prijevozu s reguliranim agentom ili poznatim pošiljateljem, osim ako je on sam odobren za reguliranog agenta, treba potvrditi izjavu prijevoznika koja je sadržana u Dodatku 6-E. Potpisanu izjavu zadržava regulirani agent ili poznati pošiljatelj u čije se ime prevozi. Na zahtjev se primjerak potpisane izjave također stavlja na raspolaganje reguliranom agentu ili zračnom prijevozniku koji prima pošiljku ili odgovarajućem nadležnom tijelu. Dopušteno je da, umjesto podtočke (c) prvog odlomka, prijevoznik reguliranom agentu ili poznatom pošiljatelju za kojeg obavlja prijevoz predoči dokaz da ga je certificiralo ili odobrilo nadležno tijelo. Taj dokaz uključuje zahtjeve sadržane u Dodatku 6-E, a kopije zadržava dotični regulirani agent ili poznati pošiljatelj. Na zahtjev se primjerak također stavlja na raspolaganje reguliranom agentu ili zračnom prijevozniku koji prima pošiljku ili drugom nadležnom tijelu.”;
2.

Članak 3. zamjenjuje se sljedećim: „Članak 3. Zabrana ribolova 1. Na područjima 1 zabranjeno je obavljati ribolovne aktivnosti pokretnim pridnenim alatima. Ako ribarska plovila na kojima se nalazi bilo koji pridneni alat obavljaju na područjima 1 ribolovne aktivnosti koje nisu zabranjene prvim podstavkom, taj se pokretni pridneni alat mora privezati i složiti u skladu s uvjetima iz članka 47. Uredbe (EZ) br. 1224/2009. 2. Zabranjeno je obavljati: (a) ribolovne aktivnosti iz točke 2. podtočaka od 1. do 24. na područjima 2, (b) ribolovne operacije iz točke 2. podtočaka 25., 26. i 27. na područjima 2. 3. Ribolov je dopušten na područjima 3 samo sljedećim alatima i pod sljedećim uvjetima: — ručni alat kao što je ribolovni štap i struna (LHP). — pelagijske koće (OTM/PTM), — vrše i klopke (FPO, FIX) pri ribolovu rakova, — jednostruke mreže stajaćice i trostruke mreže stajaćice (GTN), pod uvjetom da ribarska plovila sudjeluju u nacionalnom programu praćenja i procjene koji provode nacionalna tijela ili se on provodi u njihovo ime, radi procjene usputnog ulova obalnih dupina i morskih ptica upotrebom daljinskog elektroničkog praćenja (,REM՚), što uključuje i upotrebu kamera televizije zatvorenog kruga (,CCTV՚) i podataka o poziciji sa samog plovila. Kad je riječ o zadnjoj alineji prvog podstavka, predmetne države članice dužne su svake godine preispitati podatke o slučajnom ulovu obalnih dupina i morskih ptica i procijeniti ih bilo kada, ali najkasnije do 31. prosinca 2024. Ti podaci ili svi novi odgovarajući podaci moraju se iskoristiti za prilagodbu ribolova mrežama na tim područjima u skladu s postupkom utvrđenim u člancima 11. i 18. Uredbe (EU) br. 1380/2013. 4. Članci 2.b i 3. primjenjuju se i na rekreacijski ribolov.”;
(2)

„Amir Muhammad Sa’id Abdal-Rahman al-Mawla (izvorno pismo: أمیر محمد سعید عبد الرحم المولى) (pouzdano lažno ime (a) Abu Ibrahim al-Hashimi al-Qurashi, (b) Hajji Abdallah, (c) Abu ‘Umar al-Turkmani, (d) Abdullah Qardash, (e) Abu ‘Abdullah Qardash, (f) al-Hajj Abdullah Qardash, (g) Hajji Abdullah Al-Afari, (h) 'Abdul Amir Muhammad Sa'id Salbi, (i) Muhammad Sa'id 'Abd-al-Rahman al-Mawla, (j) Amir Muhammad Sa’id ‘Abd-al-Rahman Muhammad al-Mula; nepouzdano lažno ime (a) Al-Ustadh, (b) Ustadh Ahmad). Datum rođenja: (a) 5.10.1976., (b) 1.10.1976. Mjesto rođenja: (a) Tall’Afar, Irak, (b) Mosul, Irak. Državljanstvo: iračko. Ostali podaci: Vođa Islamske države Iraka i Levanta, uvrštene kao Al-Qaida u Iraku. Datum uvrštenja iz članka 7.d stavka 2. točke (i): 21.5.2020.” zamjenjuje se sljedećim: „Amir Muhammad Sa’id Abdal-Rahman al-Salbi (izvorno pismo: أمیر محمد سعید عبد الرحمن السلبي) (pouzdano lažno ime (a) Abu Ibrahim al-Hashimi al-Qurashi, (b) Hajji Abdallah, (c) Abu ‘Umar al-Turkmani, (d) Abdullah Qardash, (e) Abu ‘Abdullah Qardash, (f) al-Hajj Abdullah Qardash, (g) Hajji Abdullah Al-Afari, (h) 'Abdul Amir Muhammad Sa'id Salbi, (i) Muhammad Sa'id 'Abd-al-Rahman al-Mawla, (j) Amir Muhammad Sa’id ‘Abd-al-Rahman Muhammad al-Mula, (k) Amir Muhammad Sa'id Abdal-Rahman al-Mawla (prethodno uvršten kao); nepouzdano lažno ime (a) Al-Ustadh, (b) Ustadh Ahmad). Datum rođenja: (a) 5.10.1976., (b) 1.10.1976., (c) 6.1.1976. Mjesto rođenja: (a) Tall’Afar, Irak, (b) Mosul, Irak. Državljanstvo: iračko. Nacionalni identifikacijski broj: 00278640 (izdan 2.5.2012.). Adresa: (a) House 110, Street 704, District 704, Tall’Afar, Irak (prethodna adresa), (b) kraj džamije Shahid Mazen i bolnice al-Khansa, Mosul, Irak (prethodna adresa), (c) Idlib, Sirijska Arapska Republika. Ostali podaci: Vođa Islamske države Iraka i Levanta, uvrštene kao Al-Qaida u Iraku. Ime majke: Samira Shareef (سميرة شريف) ili Sahra Sharif Abd al-Qader (سهرة شريف عبد القادر). Visina 170 cm, amputirana desna noga. Uhidbeni nalog izdao Irak 2018. Navodno preminuo 3. veljače 2022. Datum uvrštenja iz članka 7.d stavka 2. točke (i): 21.5.2020.”
„(347)

Nakon konačne objave Komisija je primijetila neke administrativne pogreške u popisu proizvođača izvoznika koji surađuju koje su potom ispravljene. Ti su se ispravci temeljili na informacijama koje su predmetne strane dostavile u obrascu za odabir uzorka. Stoga je društvo Shanghai Foreign Trade (Pudong) Co., Ltd., koje je dostavilo podatke za odabir uzorka za svoje povezane proizvođače Shanghai Rongdun Industry Co., Ltd. i Shanghai Chunri New Energy Technology Co., Ltd., uklonjeno s popisa i zamijenjeno svojim povezanim proizvođačima. Isto je tako BSC Corporation, trgovac koji izvozi proizvod koji proizvodi njegovo povezano društvo Liaocheng BSC Metal Products Co., Ltd, uklonjen s popisa i zamijenjen svojim povezanim proizvođačem.”
Televizijsku emisiju „Međunarodna pilana s Tigranom Keosajanom” (International Sawmill with Tigran Keosayan) financirale su tvrtke u vlasništvu ruske države, što se nije moglo opravdati gospodarskim razlozima, već je Keosayan sredstva dobio kao nagradu za svoje propagandne aktivnosti i odanost Vladimiru Putinu. Keosayan je režirao propagandni film „Krimski most. Izgrađeno s ljubavlju! (The Crimean Bridge. Made with Love!), u kojem se veliča Krimski most koji povezuje područje nezakonito pripojenog Krimskog poluotoka i Rusiju. Film je navodno osmišljen kao dar predsjedniku Putinu. Alexei Gromov, prvi zamjenik šefa kabineta Ureda ruskog predsjednika, pomogao je osigurati državna sredstva za film zahvaljujući čemu je Keosayan ostvario financijsku dobit. Stoga je imao koristi od ruskih donositelja odluka koji su odgovorni za pripojenje Krima i destabilizaciju Ukrajine.
2.

Prilog II. mijenja se kako slijedi: (a) u uvodnoj tablici u tom prilogu, koja sadržava popis predložaka certifikata o zdravlju životinja i certifikata o zdravlju životinja/službenih certifikata i izjava za ulazak u Uniju i provoz kroz Uniju, odjeljak za ptice i zametne proizvode ptica mijenja se kako slijedi: i. unos za CAPTIVE-BIRDS zamjenjuje se sljedećim: „CAPTIVE-BIRDS other than racing pigeons Poglavlje 34.: Predložak certifikata o zdravlju životinja za ulazak u Uniju ptica u zatočeništvu, osim sportskih golubova koji se puštaju odmah nakon ulaska” ii. između unosa za CAPTIVE-BIRDS i unosa za HE-CAPTIVE-BIRDS umeće se sljedeći unos za RACING PIGEONS-IMMEDIATE RELEASE: „RACING PIGEONS-IMMEDIATE RELEASE Poglavlje 34.a: Predložak certifikata o zdravlju životinja za ulazak u Uniju sportskih golubova koji se puštaju odmah nakon ulaska” (b) poglavlje 27. zamjenjuje se sljedećim: „ ” (c) poglavlje 28. zamjenjuje se sljedećim: „ ” (d) u poglavlju 34. naslov se mijenja kako slijedi: „POGLAVLJE 34.: PREDLOŽAK CERTIFIKATA O ZDRAVLJU ŽIVOTINJA ZA ULAZAK U UNIJU PTICA U ZATOČENIŠTVU, OSIM SPORTSKIH GOLUBOVA KOJI SE PUŠTAJU ODMAH NAKON ULASKA (PREDLOŽAK „CAPTIVE-BIRDS other than racing pigeons”)” (e) između poglavlja 34. i poglavlja 35. umeće se sljedeće poglavlje 34.a: „ ”
1.

Prilog III. mijenja se kako slijedi: (a) tablica koja se odnosi na carinsku kvotu pod rednim brojem 09.4129 mijenja se kako slijedi: i. redak „Podrazdoblja carinske kvote” zamjenjuje se sljedećim: „Podrazdoblje carinske kvote Od 1. siječnja do 30. rujna” ii. redak „Količina u kilogramima” zamjenjuje se sljedećim: „Količina u kilogramima 240 000 kg” (b) u tablici koja se odnosi na carinsku kvotu pod rednim brojem 09.4168, redak „Količina u kilogramima” zamjenjuje se sljedećim: „Količina u kilogramima 28 360 000 kg, podijeljeno kako slijedi: 28 360 000 kg za podrazdoblje od 1. rujna do 30. rujna Prijenos iz prethodnih podrazdoblja za podrazdoblje od 1. listopada do 31. prosinca”
Directorate-General for Financial Stability, Financial
Članak 30.

Godišnja izvješća o uspješnosti

1. Do 15. veljače 2023. i do 15. veljače svake sljedeće godine do 2031., i uključujući tu godinu, države članice dostavljaju Komisiji godišnje izvješće o uspješnosti iz članka 41. stavka 7. Uredbe (EU) 2021/1060.

Razdobljem izvješćivanja obuhvaćena je posljednja obračunska godina kako je definirana u članku 2. točki 29. Uredbe (EU) 2021/1060, koja prethodi godini dostavljanja izvješća. Izvješće dostavljeno do 15. veljače 2023. obuhvaća razdoblje od 1. siječnja 2021.
(65)

S obzirom na to da cilj ove Uredbe, to jest povećanje sudjelovanja mladih i organizacija u pristupačnim i visokokvalitetnim aktivnostima solidarnosti, ne mogu dostatno ostvariti države članice, nego se zbog njegova opsega i učinaka on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. UEU-a. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tog cilja.
1.

sljedeći unos umeće se u tablicu 1. (Odobrena nova hrana): „Odobrena nova hrana Uvjeti pod kojima se nova hrana može upotrebljavati Dodatni posebni zahtjevi za označivanje proizvoda Ostali zahtjevi Zaštita podataka Kalcijev fruktoborat Određena kategorija hrane Najveće dopuštene količine 1. Pri označivanju hrane koja sadržava novu hranu navodi se „kalcijev fruktoborat”. 2. Pri označivanju dodataka prehrani koji sadržavaju kalcijev fruktoborat navodi se izjava da taj dodatak prehrani ne bi trebala konzumirati populacija mlađa od 18 godina te trudnice i dojilje. Odobreno 23. prosinca 2021. Ovo uvrštenje temelji se na vlasnički zaštićenim znanstvenim dokazima i znanstvenim podacima zaštićenima u skladu s člankom 26. Uredbe (EU) 2015/2283. Podnositelj zahtjeva: VDF FutureCeuticals, Inc., 300 West 6th Street Momence, Illinois 60954, Sjedinjene Američke Države. Tijekom razdoblja zaštite podataka stavljanje na tržište u Uniji nove hrane kalcijeva fruktoborata odobreno je isključivo društvu VDF FutureCeuticals, Inc., osim ako budući podnositelj zahtjeva dobije odobrenje za novu hranu bez upućivanja na vlasnički zaštićene znanstvene dokaze ili znanstvene podatke zaštićene u skladu s člankom 26. Uredbe (EU) 2015/2283 ili uz suglasnost društva VDF FutureCeuticals, Inc. Datum završetka zaštite podataka: 23. prosinca 2026.” Dodaci prehrani kako su definirani u Direktivi 2002/46/EZ namijenjeni odrasloj populaciji, osim dodataka prehrani za trudnice i dojilje 220 mg/dan
(193)

Komisija se nije složila s tom tvrdnjom. Povećanje tržišnog udjela predmetnih zemalja od 19,4 % od 2017. do 2018. bilo je posljedica povećanja obujmova po cijenama koje nisu nanosile materijalnu štetu industriji Unije. Uvoz iz SAD-a i Saudijske Arabije nije se od 2017. do 2019. povećavao linearno. Linearno povećanje znači kontinuirani rast svake godine. Od 2017. do 2018. uvoz iz predmetnih zemalja povećao se za 93 499 tona, dok je se od 2018. do 2019. povećao za 128 383 tone (37 % više nego od 2017. do 2018.). Osim toga, tržišni udio uvoza iz predmetnih zemalja povećao se za 4,6 postotnih bodova od 2017. do 2018. te za 7,7 postotnih bodova od 2018. do 2019. Nadalje, od 2018. do 2019. tržišni udio uvoza iz SAD-a povećao se s 4,6 % na 12,9 %. Kako je objašnjeno u uvodnoj izjavi 212. privremene uredbe, MEG je homogena roba koja se prodaje na vrlo transparentnom tržištu. Nadalje, proizvođači izvoznici iz SAD-a usmjereni su na izvoz s rastućim proizvodnim kapacitetima, kako je objašnjeno u uvodnoj izjavi 247. privremene uredbe. U tim uvjetima, kako bi povećali svoj tržišni udio na tržištu Unije, proizvođači izvoznici iz SAD-a morali su prodavati MEG na tržištu Unije po nižoj cijeni od industrije Unije i saudijskih proizvođača izvoznika. Saudijski proizvođači izvoznici morali su slijediti cjenovnu politiku društava iz SAD-a kako bi zaštitili svoj tržišni udio na tržištu Unije. Isto tako, proizvođači iz Unije morali su smanjiti svoje cijene kako bi zaštitili svoj tržišni udio. Međutim, pritisak na cijene bio je toliko visok da je industrija Unije izgubila 7,3 postotnih bodova u tržišnom udjelu na slobodnom tržištu. To smanjenje prodajne cijene, iako se jedinični trošak proizvodnje isto tako smanjio od 2018. do 2019., pretvorilo se u gubitke od 8,3 % do 10,2 % u 2019. za industriju Unije. Nadalje, jedinični trošak proizvodnje industrije Unije nije bio stabilan od 2017. do 2019., kako tvrdi društvo MEGlobal Americas, ali je oscilirao. Prvo se povećao za 3 % od 2017. do 2018. da bi se zatim se za 2 % od 2018. do 2019. Stoga je 2019., zbog pritiska na cijene koji je nastao zbog jeftinijeg uvoza iz predmetnih zemalja industrija, Unije bila prisiljena postaviti cijene znatno ispod troškova proizvodnje kako bi zadržala svoj tržišni udio. Stoga postoji jasna korelacija između dampinškog uvoza i štete koju je pretrpjela industrija Unije.
(45)

SABIC i Misija Kraljevine Saudijske Arabije tvrdili su da podnositelj pritužbe nije objektivno procijenio štetu u smislu članka 3. stavka 2. osnovne uredbe te da postojanje materijalne štete nije potkrijepljeno činjeničnim podacima. Procjena štete i uzročno-posljedične veze na temelju usporedbe podataka za različita razdoblja, tj. od siječnja do prosinca 2017., 2018. i 2019. te od travnja 2019. do ožujka 2020. nije pružila točnu i nepristranu sliku stanja s obzirom na to da se 2019. i RIP uvelike preklapaju, nego je umjesto toga trebalo ispitati podatke za razdoblja od travnja do ožujka 2016./2017., 2017./2018., 2018./2019. i 2019./2020. kako bi se procijenila šteta i uzročno-posljedična veza. Tvrdilo se i da je usporedba narušena sezonskom i cikličkom prirodom prodaje MEG-a. Tvrdilo se i da su makroekonomski podaci koje je dostavio podnositelj pritužbe za domaću industriju u cjelini pokazali da je ona bila uspješna tijekom razmatranog razdoblja, a mikropokazatelji, koji su se odnosili samo na podnositelja pritužbe, bili su neuspješni u usporedbi s drugim proizvođačima MEG-a iz Unije, koji su također izrazili sumnju u reprezentativnost podnositelja pritužbe. Nadalje, tvrdilo se da podnositelj pritužbe nije dostavio dokaze da mu je profitabilnost pala zbog pritiska uvoza zbog kojega su cijene padale brže od troškova sirovina. SABIC je tvrdio i da podnositelj pritužbe nije pružio točnu sliku stanja jer je izračunao samo profitabilnost na temelju prodaje nepovezanim kupcima te da podnositelj pritužbe nije dostavio odgovarajuće obrazloženje za isključenje ograničenog tržišta iz potrošnje u Uniji. Nadalje, SABIC je bez dokaza tvrdio da su visoke profitne marže na domaću prodaju nepovezanim kupcima, koje je industrija Unije zabilježila 2017. i 2018., možda bile posljedica kartela koji je postojao do 2017. i stoga ne bi bilo primjereno za analizu sniženja ciljnih cijena upotrijebiti profitnu maržu od 18 % jer se ta profitabilnost temelji na brojkama iz 2016. kada je kartel bio aktivan. Misija Kraljevine Saudijske Arabije sumnjala je i u izračun marže sniženja ciljnih cijena na temelju dobiti koja se ne čini utemeljena na razumnoj profitabilnosti.
(101)

Uvoz iz predmetnih zemalja povećao se za 54 % u razmatranom razdoblju, što im je omogućilo da povećaju svoj zajednički tržišni udio s 3,3 % u 2017. na 6,2 % tijekom RIP-a. To povećanje, i u obujmu uvoza i u tržišnom udjelu, može se pripisati uvozu iz Indonezije jer se obujam uvoza povećao gotovo 6,5 puta u razmatranom razdoblju, a tržišni udio povećao se s 0,4 % na 2,8 %. Uvoz iz Indije povećao se od 2017. do 2018., ali je nakon toga počeo padati. To je dovelo do ukupnog pada u smislu apsolutne vrijednosti u razmatranom razdoblju. Komisija je 1. veljače 2019. objavila Uredbu o uvođenju konačnih zaštitnih mjera protiv uvoza određenih proizvoda od čelika (6). Indija je dobila posebnu carinsku kvotu za proizvod iz ispitnog postupka, čime se uvoz na koji se primjenjuje carina unutar kvote ograničio na razinu nižu od one iz 2018. Kako se na Indoneziju nije primjenjivala posebna carinska kvota, nego kvota za sve ostale zemlje, njezin uvoz nije bio ograničen kao indijski. Međutim, pad indijskog uvoza bio je manje ozbiljan jer se ukupni pad potrošnje u Uniji, a time i indijski tržišni udio, ipak malo povećao s 3 % u 2017. na 3,4 % tijekom RIP-a.
(16)

Ksilitol, amonijev laktat i amonijev acetat uvršteni su u Katalog krmiva uspostavljen Uredbom (EU) br. 68/2013. No u vezi s njihovim pravnim statusom nadležna nacionalna tijela odgovorna za službene kontrole izrazila su određene sumnje, što je dovelo do ispitivanja profilâ tih proizvoda na temelju kriterija predloženih u Preporuci 2011/25/EU. Na temelju tog ispitivanja zaključeno je da bi se ti proizvodi trebali smatrati dodacima hrani za životinje u okviru područja primjene Uredbe (EZ) br. 1831/2003. Konkretno, značajke ksilitola vrlo su slične značajkama manitola i sorbitola, koji se smatraju dodacima hrani za životinje, te bi razvrstavanje ksilitola kao dodatka hrani za životinje po analogiji pridonijelo dosljednosti u postupanju s tim sličnim proizvodima. Osim toga, u obzir se uzima razvrstavanje ksilitola kao dodataka za upotrebu u hrani. Kad je riječ o amonijevu laktatu i amonijevu acetatu, to su kemijski točno definirane tvari koje se pročišćavaju i imaju posebnu funkciju utvrđenu u članku 5. stavku 3. Uredbe (EZ) br. 1831/2003, a na temelju statusa dodatka hrani za životinje moguć je poboljšani okvir za učinkovito upravljanje tim tvarima u pogledu sigurnosti i načina upotrebe. Osim toga, razvrstavanje amonijeva laktata i amonijeva acetata kao dodataka hrani za životinje pridonijelo bi dosljednosti u postupanju s tim i drugim sličnim proizvodima koji se smatraju dodacima hrani za životinje, kao što su amonijev propionat ili amonijev format.
(2)

Komisija je primila ukupno 17 prigovora, a poslali su ih: Dairy Australia (Australija) 21. listopada 2015.; Consortium for Common Food Names (Sjedinjene Američke Države) 22. listopada 2015.; Ujedinjena Kraljevina Velike Britanije i Sjeverne Irske (Ujedinjena Kraljevina) 23. listopada 2015.; Milk and Oil Products Production and Marketing Cooperative Ltd. (Cipar) 26. listopada 2015.; Hayvan Ureticileri ve Yetistiricileri Birligi (Cipar) 26. listopada 2015.; Fatma GARANTI (Cipar) 26. listopada 2015.; Sut Imalatcilari Birligi (SUIB) (Cipar) 26. listopada 2015.; Cyprus Turkish Chamber of Industry (Cipar) 26. listopada 2015.; Turkish Cypriot Chamber of Commerce (Cipar) 26. listopada 2015.; Navimar Food Gida Imalati ve Gida (Turska) 26. listopada 2015.; D.M Gida Maddeleri Pazarlama Sanayi ve Ticaret Ltd. Sti (Turska) 26. listopada 2015.; Avunduk Ithalat Ihracat Gida ve Zirai Aletler Sanayi Ticaret Ltd. (Turska) 26. listopada 2015.; U.T.CO Trading Company – W.L.L. (Kuvajt) 27. listopada 2015.; Dairy Companies Association of New Zealand (DCANZ) i New Zealand Specialist Cheesemakers Association (Novi Zeland) 27. listopada 2015.; Dr. Nutrition (Ujedinjeni Arapski Emirati) 27. listopada 2015.; FFF Fine Foods Pty Ltd (Australija) 28. listopada 2015. te Finska 3. studenoga 2015.
2.

U razdoblju financiranja koje počinje 2021. Programom će se pomagati u aktivnostima uključenima u plan razgradnje koji je Litva podnijela u skladu s Uredbom (EU) br. 1369/2013, a to su posebno: (a) rastavljanje i dekontaminacija gornjih i donjih dijelova osovina reaktora i opreme u skladu s planom razgradnje. Napredak koji je postignut u vezi s ovim ciljem mjeri se količinom i vrstom uklonjenih materijala te ostvarenom vrijednošću; (b) izrada plana za rastavljanje i dekontaminaciju središnjih dijelova osovina reaktora (grafitnih jezgri). Napredak koji je postignut u vezi s ovim ciljem mjeri se ostvarenom vrijednošću. Taj se cilj treba ostvariti prije 2027., kad će se izdati odgovarajuća odobrenja za provedbu samog rastavljanja i dekontaminacije predviđenih za razdoblje nakon 2027.; (c) sigurno zbrinjavanje otpada nastalog tijekom razgradnje i otpada iz prošlosti do privremenog skladištenja ili odlaganja (ovisno o kategoriji otpada), uključujući dovršetak infrastrukture za zbrinjavanje otpada ako je potrebno. Taj se cilj treba ostvariti u skladu s planom razgradnje. Napredak koji je postignut u vezi s ovim ciljem mjeri se količinom i vrstom sigurno uskladištenog ili odloženog otpada te ostvarenom vrijednošću; (d) provedba Programa za rušenje zgrada. Napredak koji je postignut u vezi s ovim ciljem mjeri se brojem srušenih zgrada te ostvarenom vrijednošću; (e) dobivanje dozvole za razgradnju nakon uklanjanja goriva iz jedinice 1 i jedinice 2 nuklearne elektrane Ignalina; (f) ublažavanje radioloških opasnosti. Napredak koji je postignut u vezi s ovim ciljem mjeri se procjenama sigurnosti aktivnosti i postrojenja, uz utvrđivanje načina na koje bi moglo doći do izloženosti te procjenu vjerojatnosti i opsega mogućih izloženosti.